Public procurement notice: Prior Information Notice Without Call For Competition
Published: 2023-05-17
Buyer: Istekki Oy
Country: FI
Contract type: Services
CPV classification: 48000000 | 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tämä on tietopyyntö, joka ei ole hankintailmoitus tai tarjouspyyntö. Tietopyynnön tarkoituksena on kartoittaa markkinoita ja kerätä hankinnan kohdetta koskevaa tietoa tulevaa kilpailutusta varten. Tietopyyntöön vastaaminen ei ole edellytys kilpailutukseen osallistumiselle. Tulevan kilpailutuksen onnistumisen varmistamiseksi olisi kuitenkin tärkeää, että tarjoajat antaisivat hankintayksikölle mahdollisimman laajasti pyydettyjä tietoja.
Tällä tietopyynnöllä selvitetään toimittajien tarjontaa järjestelmistä ja valmiuksia tarjota ratkaisuja, jotka sisältävät tarvittavat toiminnallisuudet sekä rajapinnat liittyviin järjestelmiin sekä järjestelmiin liittyvien lisäpalvelujen markkinatilannetta, tuotteita, sopimusehtoja ja toimittajien hinnoittelua.
Kaikki tietopyynnössä esitetyt tiedot ja kuvaukset ovat alustavia ja suuntaa antavia ennakkotietoja, jotka eivät sido Istekki Oy:tä. Tietopyyntö ei velvoita Istekki Oy:tä toteuttamaan hankintaa tietopyynnössä tai sen liitteissä kuvatulla tavalla ja tarjouskilpailu voidaan myös jättää toteuttamatta.
Tietopyyntöön vastanneille ei makseta korvausta tietopyyntöön vastaamisesta tai mahdollisiin tietopyyntöön liittyviin markkinavuoropuhelutilaisuuksiin osallistumisesta.
Tietopyyntöasiakirja tulee pyytää mahdollisimman pian sähköpostitse osoitteesta hankinnat@istekki.fi. Tietopyyntöasiakirjassa on kerrottu, mihin asioihin tietopyyntövastauksessa tulee ottaa kantaa. Pyydämme toimittajia ilmoittautumaan mukaan markkinakartoitukseen ja –vuoropuheluun sekä antamaan tietopyyntövastaukset viimeistään pe 26.5.2023 klo 12:00 mennessä. Vastaaminen tapahtuu sähköpostitse osoitteeseen hankinnat@istekki.fi. Otsikoikaa viestinne seuraavasti: "Markkinavuoropuhelu: Tietosuojan, tietoturvan- ja riskienhallinnoinnin työkalu". Mahdolliset muut liitteet, esimerkiksi esitteet, voi lähettää vastauksen liitteenä. Tietopyyntöön vastaamisesta ei makseta korvausta tai palkkiota. Annetut tiedot käsitellään luottamuksellisesti.
Istekki Oy valitsee tietopyyntöön vastanneista toimittajista 3–5 toimittajaa tapaamiseen oman harkintansa mukaisesti tietopyyntöasiakirjan kysymyksiin 1–3 (kuvaus ratkaisusta ja sen käyttötarkoituksesta, vastaavuus keskeisimpiin tunnistettuihin tarpeisiin sekä referenssit ratkaisun käytöstä) annettujen vastausten perusteella. Ensimmäisessä vaiheessa toimittajat esittelevät tarjoamiaan ratkaisuja ja palveluita tilaajalle. Tapaamiset järjestetään Microsoft O365 Teams -tapaamisina Istekki Oy:n ja valitun toimittajan kesken alustavasti viikolla 24/2023. Ilmoitattehan tietopyynnön vastauksessanne mitkä alla olevista ajankohdista teille sopivat:
Istekki Oy valitsee ajat ja ilmoittaa kullekin tapaamiseen valitulle toimittajalle tapaamisen ajankohdan erikseen. Tapaamisten kesto on enintään noin kaksi (2) tuntia/tapaaminen. Tapaamiset toteutetaan suomen kielellä. Istekki Oy:llä ei kuitenkaan ole velvollisuutta järjestää tapaamisia. Tapaamisiin osallistumisesta ei makseta korvausta tai palkkiota. Annetut tiedot käsitellään luottamuksellisesti.
Vuoropuhelun toisessa vaiheessa toimittajat kommentoivat kirjallisesti hankinnan tarjouspyyntöluonnosmateriaalia. Annetut tiedot käsitellään luottamuksellisesti. Kommentoinnin ajankohta on alustavasti 09/2023. Istekki Oy:llä ei kuitenkaan ole velvollisuutta järjestää kommentointia. Kommentoinnista ei makseta korvausta tai palkkiota.
Organisaatioilla on lakisääteinen velvollisuus huolehtia tietosuojan, tietoturvan ja riskien hallinnoinnista. Istekin asiakaskunnassa on käytössä tarpeeseen erilaisia hallinnointityökaluja substanssiin kehitetyistä järjestelmistä aina exceleihin saakka. Riskien hallinnointi on organisaatioissa tarpeen myös monenlaisen toiminnan tukena. Tietoturvakonsultoinnin liiketoiminta tarvitsee palveluiden tuottamisen tueksi työkalut tarjottavaksi Istekin asiakkaille osana palveluamme sekä Istekin omaan käyttöön.
Mikäli toimittajan ratkaisu vastaa edes yhteen yllä luetelluista tarpeista, pyydämme toimittajia vastaamaan tietopyyntöön, sekä ilmoittautumaan markkinakartoitukseen ja -vuoropuheluun.
Hankintaan sisältyy järjestelmähankinnan lisäksi mahdolliset hankinnan valmistelun myöhemmässä vaiheessa tarkentuvat liittymärajapinnat muihin järjestelmiin, lisenssit, toimitusprojekti, valmisohjelmistojen ylläpito ja tuki sekä muita erikseen tilattavia asiantuntijapalveluja esimerkiksi järjestelmän muutos- ja kehittämistarpeiden sekä kehittämisprojektien suunnittelu ja toteuttaminen.
Ratkaisun toteutuksen tulee perustua yleisesti käytettyihin standardeihin ja järjestelmäriippumattomiin rajapintoihin. Hankittavan ratkaisun tulee toimia osana olemassa olevaa teknistä ja toiminnallista ympäristöä.
Istekki Oy on suomalainen, kasvava ja kehittyvä noin 1300 työntekijän informaatioteknologian ja terveyden ja hyvinvoinnin teknologian asiantuntijaorganisaatio. Istekki toimii omistaja-asiakkaisiinsa nähden sidosyksikkönä, joka toteuttaa hankintoja omaa palvelutuotantoaan varten. Istekki Oy ei siten ole yhteishankintayksikkö. Yhtiömme vuoden 2022 liikevaihto oli noin 197 M€.
Tarjoamme omistaja-asiakkaillemme strategista kumppanuutta, kilpailukykyisiä palveluja ja asiantuntijayhteisön, jolla on laajaa ydinosaamista julkishallinnon ja terveydenhuollon teknologiaratkaisuista. Toimimme valtakunnallisesti vahvana sosiaali- ja terveydenhuollon alan organisaatioiden ja kuntien palveluintegraattorina. Visionamme on olla tärkeimmän työn arvostettu mahdollistaja tuottaessamme palveluja noin 60:lle omistaja-asiakkaallemme ympäri Suomen. Istekin suurimmat toimipisteet sijaitsevat Kuopiossa, Tampereella, Jyväskylässä ja Oulussa.